La Junta Consultiva de Contractació Administrativa de la Generalitat de Catalunya va ser creada mitjançant el Decret 192/1981, de 9 de juliol, i va ser adscrita al Departament d'Economia i Finances.
Amb posterioritat, aquesta primera disposició ha estat objecte de diverses modificacions, la més significativa de les quals va ser la que va aprovar el Decret 376/1996, de 2 de desembre, que va adequar les funcions de la Junta a la Llei 13/1995, de 18 de maig, de contractes de les administracions públiques.
Després d'aquest Decret, els decrets 237/2000, de 7 de juliol, i 225/2004, de 16 de març, ha adaptat la composició de la Junta a la nova organització dels departaments de l'Administració de la Generalitat de Catalunya.
Aquesta reestructuració té per objecte introduir una nova modificació en la composició de la Junta Consultiva per tal de donar entrada, com a membres permanents, a dos vocals en representació de les organitzacions associatives d'ens locals de Catalunya.
Fins ara, aquests representants només podien intervenir a la Comissió Permanent de la Junta en el cas que es debatessin informes sol·licitats pels ens locals.
Aquest Decret no modifica el caràcter voluntari dels informes que puguin sol·licitar els ens locals de Catalunya, però amb la incorporació, amb caràcter permanent, dels representants de les organitzacions associatives dels ens locals de Catalunya al Ple i a la Comissió Permanent de la Junta Consultiva, es pretén que les problemàtiques específiques de la contractació local tinguin garantida una presència constant en els debats, els informes, les propostes i les recomanacions de la Junta Consultiva de Contractació Administrativa de la Generalitat de Catalunya.
En un altre ordre de consideracions, el Decret manté òbviament la possibilitat que un representant de l'entitat local específica que hagi demanat l'informe de la Junta Consultiva pugui assistir, en aquest cas amb veu i sense vot, a la reunió en què es debati l'aprovació de l'informe.
D'altra banda, s'aprofita l'aprovació d'aquest Decret per adequar la denominació de dos departaments de l'Administració de la Generalitat, que l'han canviat en el curs de l'any 2004.
Es tracta dels departaments d'Ensenyament i de Sanitat i Seguretat Social, que han passat a denominar-se d'Educació i de Salut, respectivament.
Per tant, vistes les al·legacions efectuades en el tràmit d'audiència, d'acord amb l'informe previ de la Comissió de Govern Local de Catalunya i d'acord amb el dictamen emès per la Comissió Jurídica Assessora, a proposta del conseller d'Economia i Finances i d'acord amb el Govern,
Es modifiquen els articles 7, 10, 11 i 12 del Decret 376/1996, de 2 de desembre, segons la redacció efectuada pels Decrets 237/2000, de 7 de juliol, i 225/2004, de 16 de març, els quals passen a tenir la redacció següent:
"El Ple de la Junta Consultiva és el màxim òrgan col·legiat i decisori i està integrat pels membres següents:
"President/a: el/la secretari/ària general del Departament d'Economia i Finances.
"Vicepresident/a: el/la secretari/ària general del Departament de Política Territorial i Obres Públiques.
"L'interventor/a general de la Generalitat de Catalunya o l'interventor/a en qui delegui.
"El/la director/a del Gabinet Jurídic o l'advocat o advocada del Gabinet en qui delegui.
"Un/a vocal en representació de la Cambra Oficial de Contractistes d'Obres de Catalunya, designat pel conseller d'Economia i Finances, a proposta d'aquesta organització.
"Dos/dues vocals en representació de les organitzacions que agrupen empreses afectades pels contractes de subministraments i pels contractes de consultoria i assistència i de serveis, designats pel conseller o consellera d'Economia i Finances, a proposta d'aquestes organitzacions.
"Un/una vocal en representació de cadascun dels departaments de la Generalitat de Catalunya, nomenat pel conseller o consellera d'Economia i Finances, a proposta del conseller respectiu.
"Dos/dues vocals en representació de les organitzacions associatives d'ens locals de Catalunya, designats pel conseller o consellera d'Economia i Finances, a proposta d'aquestes organitzacions.
"Secretari/ària: el/la cap de la Secretaria Tècnica de la Junta Consultiva, d'acord amb el que estableix l'article 15 d'aquest Decret."
".1 La Comissió Permanent està integrada pels membres del Ple següents:
"L'interventor/a general o l'interventor/a en qui hagi delegat la seva representació en el plenari de la Junta.
"El/la director/a del Gabinet Jurídic o l'advocat o advocada en qui hagi delegat la seva representació en el plenari de la Junta.
"El/la representant de la Cambra Oficial de Contractistes d'Obres de Catalunya.
"Un/una vocal en representació de les organitzacions que agrupen empreses afectades pels contractes de subministraments.
"Els/les vocals representants dels departaments de la Presidència; Relacions Institucionals i Participació; Governació i Administracions Públiques; Economia i Finances; Educació; Salut; Política Territorial i Obres Públiques; Agricultura, Ramaderia i Pesca; Benestar i Família i Interior.
"Els/les vocals en representació de les organitzacions associatives d'ens locals de Catalunya.
"Secretari/ària: el/la cap de la Secretaria Tècnica de la Junta Consultiva, d'acord amb el que estableix l'article 15 del present Decret.
".2 Quan s'hagin de tractar assumptes plantejats per un Departament o que afectin directament un Departament no representat a la Comissió Permanent o una entitat, dependent o vinculada a aquell, el/la vocal del Departament corresponent al Ple de la junta podrà assistir a la reunió de la Comissió Permanent."
"Atribucions de la Comissió Permanent
"Són atribucions pròpies de la Comissió Permanent:
"b) Proposicions que no es puguin complir normalment com a conseqüència de baixes desproporcionades o temeràries i que puguin donar lloc a la no adjudicació al contractista que ha presentat la proposició més baixa en procediments d'adjudicació amb forma de subhasta, quan les circumstàncies que hi concorrin així ho aconsellin.
"c) La contractació excepcional amb persones físiques o jurídiques que no estiguin classificades quan així sigui convenient per als interessos públics.
L'aprovació de les circulars, instruccions i recomanacions de caràcter general en relació amb la contractació.
"Per poder dur a terme les seves funcions, la Comissió Permanent podrà requerir dels òrgans i serveis de contractació les dades, documents o antecedents necessaris.
"El president de la Comissió Permanent informarà al Ple de les activitats que realitzi la Comissió en ús d'aquestes facultats".
"La Comissió de Classificació Empresarial
"La Comissió de Classificació Empresarial està integrada per:
"Vicepresident/a: el/la director/a de Serveis del Departament d'Economia i Finances.
"Els/les vocals del Ple en representació dels departaments d'Economia i Finances; Educació; Cultura; Salut; Política Territorial i Obres Públiques; Treball i Indústria; Justícia; Comerç, Turisme i Consum; Medi Ambient i Habitatge; Benestar i Família; Universitats, Recerca i Societat de la Informació.
"El/la vocal en representació de la Cambra Oficial de Contractistes d'Obres de Catalunya.
"Un/una vocal en representació de les organitzacions que agrupen empreses afectades pels contractes de consultoria i assistència i de serveis.
"Secretari/ària: el/la cap de la Secretaria Tècnica de la Junta Consultiva, d'acord amb el que estableix l'article 15 del present Decret".